73β. ΒΑΣΙΛΙΚΟΝ ΔΙΑΤΑΓΜΑ της 9/28 Νοεμ. 1955 Περί συστάσεως και ανασυνθέσεως Συμβουλίων και Επιτροπών παρά ταις Νομαρχίαις κατ’ εφαρμογήν του άρθρ. 15 του Νόμ. 3200/1955 «περί Διοικητικής Αποκεντρώσεως», αρμοδιότητος Υπουργείου Βιομηχανίας. Έχοντες υπ’ όψιν: 1.Τας διατάξεις α)του άρθρ. 15 του Νόμ. 3200/ 1955 «περί Διοικητικής Αποκεντρώσεως», β)του από 28/28.6.1955 Β.Δ/τος «περί εξαιρέσεως, από της, κατά την παρ. 1 του άρθρ. 1 του Νομ. 3200/ 1955, αρμοδιότητος των Νομαρχών, αντικειμένων τινών αρμοδιότητος του Υπουργείου Βιομηχανίας», γ)του άρθρ. 12 του από 14.11.1936 Β.Δ/τος «περί εκμισθώσεως των δημοσίων εν γένει λατομείων» ως ετροποποιήθη και συνεπληρώθη δια του από 31.12.1936 Β.Δ/τος  «περί τροποποιήσεως και συμπληρώσεως του από 14.11.1936 Δ/τος κλπ», δ)του άρθρ. 1 του Α.Ν της 3 Ιουν. 1935 «περί ιδρύσεως και επεκτάσεως Βιομηχανιών», ε)του άρθρ. 45 του Α.Ν. 1179/1938 «περί Νομαρχών» και ς)του άρθρ. 100 του Β.Δ/τος της 5/8.10.1949 «περί κωδικοποιήσεως εις ενιαίον κείμενον νόμου των ισχυουσών διατάξεων νόμων «περί Νομαρχών» και 2.Την υπ’ αριθ. 654/1955 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού, Εσωτερικών και Βιομηχανίας Υπουργών, απεφασίσαμεν και διατάσσομεν: 2.Γ.α.73β Νομαρχίες Άρθρ.1.-«1)Παρ’ εκάστη Νομαρχία συνιστάται Συμβούλιον Μεταλλείων απαρτιζόμενον: α)Εκ του Διευθυντού της Νομαρχίας. β)Εξ ενός αξιωματικού αντιπροσώπου της Στρατιωτικής Αρχής (εφ’ όσον εδρεύει τοιαύτη εν τη έδρα του Νομού) οριζομένου μετά του αναπληρωτού του υπό του Διοικητού της Στρατιωτικής Μονάδας. Εν ελλείψει Στρατιωτικής Αρχής του Συμβουλίου μετέχει ο Διοικητής Χωροφυλακής. γ)Εκ του Νομομηχανικού. δ)Εκ του Οικονομικού Εφόρου της έδρας του Νομού και επί πλειόνων Οικονομικών Εφοριών λειτουργουσών εν τη έδρα του Νομού, του ανωτέρου κατά βαθμόν Οικονομικού Εφόρου και επί ισοβάθμων του αρχαιοτέρου οριζομένου υπό του Νομάρχου και  ε)Εκ του προϊσταμένου της εν τη έδρα του Νομού Διευθύνσεως Γεωργίας. Του παρά ταις Νομαρχίαις Αττικής και Θεσσαλονίκης Συμβουλίου Μεταλλείων μετέχει ως έκτον τακτικόν μέλος ο εν τη έδρα του οικείου νομού υπηρετών Επιθεωρητής Μεταλλείων του Υπουργείου Βιομηχανίας. 2)Τα υπό στοιχ. α, β, γ, δ, ε και ς τακτικά μέλη απόντα, ελλείποντα ή κωλυόμενα αναπληρούνται υπό των εις τα κύρια αυτών καθήκοντα νομίμων αναπληρωτών των. 3)Του Συμβουλίου προεδρεύει ο Διευθυντής της Νομαρχίας και τούτου απόντος, ελλείποντος ή κωλυομένου ο κατά βαθμόν ανώτερος Πολιτικός δημόσιος υπάλληλος και επί ισοβάθμων ο αρχαιότερος. 4)Χρέη εισηγητού εκτελεί ο αρμόδιος επί των υπό συζήτησιν θεμάτων προϊστάμενος της παρ’ εκάστη Νομαρχία οικείας υπηρεσίας. 5)Χρέη γραμματέως του Συμβουλίου Μεταλλείων εκτελεί υπάλληλος της Νομαρχίας οριζόμενος μετά του αναπληρωτού του υπό του Νομάρχου. 6)Το Συμβούλιον ευρίσκεται εν απαρτία παρόντων τριών τουλάχιστον εκ των μελών αυτού, προκειμένου δε περί των Συμβουλίων Αττικής και Θεσσαλονίκης παρόντων τεσσάρων τουλάχιστον μελών, γνωμοδοτεί δε κατά πλειοψηφίαν των παρόντων μελών αυτού εν ισοψηφία νικώσης της ψήφου του Προέδρου. 7)Το Συμβούλιον μεταλλείων αποτελεί ιδίαν Αρχήν και εδρεύει παρά τη Νομαρχία. 8)Το Συμβούλιον Μεταλλείων Α)γνωμοδοτεί: α) Επί θεμάτων εκμισθώσεως δι’ απ’ ευθείας συμβάσεως δημοσίων λατομείων κατά τας διατάξεις του άρθρ. 12 του από 14 Νοεμ. 1936 Β.Δ/τος «περί εκμισθώσεως των δημοσίων εν γένει λατομείων» ως ετροποποιήθη και συνεπληρώθη δια του από 31.12.1936 Β.Δ/τος. β)Επί θεμάτων χορηγήσεως αδειών μεταλλευτικών ερευνών κατά τας διατάξεις του άρθρ. 7 του Μεταλλευτικού Κώδικος. γ)Επί θεμάτων χορηγήσεως αδειών μεταλλευτικών ερευνών εις αλλοδαπούς κατά τας διατάξεις του άρθρ. 1 του Μεταλλευτικού Κώδικος. Β)Ασκεί την αρμοδιότητα της Επιτροπής του άρθρ. 2 του Α.Ν. 1366/1938 επί περιπτώσεων χορηγήσεως αδειών μεταλλευτικών ερευνών εις παραμεθορίους και παρακτίους περιοχάς κατά τας διατάξεις του άρθρ. 5 του αυτού Α.Ν. 1366/1948». Το άρθρ. 1 αντικατεστάθη ως άνω διά του Β.Δ.11/23 Ιουν. 1960 (ΦΕΚ Α΄90) περί ανασυνθέσεως του παρ’ εκάστη Νομαρχία Συμβουλίου Μεταλλείων και ευρύνσεως των αρμοδιοτήτων αυτού. Βλ. όμως και άρθρ. 91 του νέου Οργανισμού Υπ. Βιομηχανίας (τόμ.13 σελ. 32,01α). Άρθρ.2.-1-3.Η δυνάμει του άρθρ. 45 του Α.Ν. 1179/1938 «περί Νομαρχών» λειτουργούσα παρ’ εκάστη Νομαρχία Επιτροπή Βιοτεχνίας και Μικράς Βιομηχανίας ανασυντίθεται συγκροτουμένη εφεξής ως ακολούθως: «1)Εκ του Δ/ντού της Νομαρχίας. 2)Εξ ενός Οικονομικού Εφόρου. 3)Εκ του Νομομηχανικού. 4)Εκ του Προϊσταμένου της Δ/νσεως Γεωργίας του Νομού ή του Δασάρχου και εν ελλείψει τοιούτου εκ του δασονόμου. 5)Εξ ενός αντιπροσώπου του Εμπορικού και Βιομηχανικού Επιμελητηρίου. 6)Εξ ενός αντιπροσώπου του Βιοτεχνικού Επιμελητηρίου και εφ’ όσον δεν υφίσταται τοιούτον εν τη έδρα του Νομού, εξ ενός Βιοτέχνου ως αντιπροσώπου του Επαγγελματοβιοτεχνικού Επιμελητηρίου. Εις ας έδρας Νομών ουδέν επιμελητήριον λειτουργεί μετέχει, ως τακτικόν μέλος, είς αντιπρόσωπος του Εμπορικού Συλλόγου της έδρας του Νομού. Της παρά τη Νομαρχία Θεσσαλονίκης Επιτροπής μετέχει ως πρόσθετον μέλος, μετά ψήφου, ο Προϊστάμενος της Επιθ/σεως Βιομηχανίας Βορ. Ελλάδος. Κατ’ εξαίρεσιν, αντί των οικείων Νομομηχανικών, μετέχουσιν, ως τακτικά μέλη, εις τας Επιτροπάς, α) των Νομών Αττικής και Πειραιώς είς υπάλληλος του Κλάδου Α2 Μηχανολόγων-Ηλεκτρολόγων του Υπουργείου Βιομηχανίας και β)των Νομών Θεσ/νίκης, Αχαΐας και Μαγνησίας αντιστοίχως οι Προϊστάμενοι των Υπηρεσιών Ηλεκτρισμού και Μηχανολογίας Θεσ/νικης, Πατρών και Βόλου». Η σύνθεσις της ανωτέρω Επιτροπής μετονομασθείσης εις Περιφερειακήν Επιτροπήν Βιομηχανίας και Μεταλλείων διά του άρθρ. 91 Β.Δ. 3/1961 «περί οργανώσεως του Υπουργείου Βιομηχανίας», ετροποποιήθη ως άνω δια του άρθρ. 1 Β.Δ. 443 της 29/31 Μαΐου 1965 (τομ. 13 σελ. 32,11). Αντί της σελ. 206,343(α) Σελ. 206,343(β) 270-025 Νομαρχίες 2.Γ.α.73β 4.Η Επιτροπή Βιοτεχνίας και Μικράς Βιομηχανίας αποτελεί ιδίαν Αρχήν και εδρεύει παρά τη Νομαρχία. 5.Η Επιτροπή Βιοτεχνίας και Μικράς Βιομηχανίας γνωμοδοτεί επί των περιπτώσεων ιδρύσεως και επεκτάσεως βιομηχανιών ή βιοτεχνιών κλπ. εφ’ ων ο Νομάρχης κατέστη αρμόδιος κατά τας διατάξεις του άρθρ. 1 του Νόμ.3200/1955 πλην εκείνων, αίτινες εξηρέθησαν δυνάμει του από 28/28 Ιουν. 1955 Β.Δ/τος «περί εξαιρέσεως, από της, κατά την παρ. 1 του άρθρ. 1 του Νόμ. 3200/1955 αρμοδιότητος των Νομαρχών, αντικειμένων τινών αρμοδιότητος Υπουργείου Βιομηχανίας». Άρθρ.3.-Από της δημοσιεύσεως του παρόντος Β.Δ/τος τα παρ’ εκάστη Νομαρχία λειτουργούντα Συμβούλια Νομιμοφροσύνης καθίστανται αρμόδια και δια τας περιπτώσεις, δι’ ας κατά τας κειμένας διατάξεις επί των μεταβιβασθέντων εις τους Νομάρχας, δυνάμει του από 28/28 Ιουν. 1955 Β.Δ/τος «περί εξαιρέσεως, από της, κατά την παρ. 1 του άρθρ. 1 του Νόμ. 3200/1955, αρμοδιότητος των Νομαρχών, αντικειμένων τινών αρμοδιότητος Υπουργείου Βιομηχανίας» αντικειμένων αρμοδιότητος του Υπουργείου Βιομηχανίας, απαιτείται απόφασις τούτων. Άρθρ.4.-Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος ούτινος η ισχύς άρχεται μετά ένα μήνα από της δημοσιεύσεώς του εις την Εφημερίδα της Κυβερνήσεως. Σελ. 206,344(β) 270-026 2.Γ.α.73β Νομαρχίες 